**MERILA IN KRITERIJI ZA PREVERJANJE IN OCENJEVANJE ZNANJA V 3. RAZREDU (šolsko leto 2022/2023)**

Ocenjevanje znanja je ustno/praktično in pisno.

**OPISNI KRITERIJI ZA OCENJEVANJE ZNANJA:**

**ODLIČNO (5)**

* Učenec obvlada vsa zahtevana znanja in reši tudi zahtevnejše naloge.
* Podatke smiselno vrednoti, jih utemeljuje in interpretira.
* Snov sintetizira in analizira.
* Povezuje znanja različnih področij, jih prenese na nove primere in poveže teorijo s prakso.
* Na vprašanja odgovarja brez pomoči učitelja.

**PRAV DOBRO (4)**

* Učenec je osvojil zahtevana znanja.
* Podatke smiselno vrednoti in interpretira.
* Snov sintetizira in analizira ter jo logično ovrednoti.
* Brez pomoči učitelja reši naloge na nivoju uporabe znanja.
* Na večino vprašanj odgovarja brez pomoči učitelja.

**DOBRO (3)**

* Učenec je dosegel predpisane temeljne standarde znanja in svoje znanje zna uporabiti pri reševanju nalog.
* Primere navaja iz učbenika ali razlage.
* Odgovore oblikuje pravilno, razloži temeljne pojme in definicije.
* Na vsa vprašanja iz minimalnih standardov odgovori samostojno, na temeljna s pomočjo učitelja.

**ZADOSTNO (2)**

* Učenec je dosegel minimalne standarde znanja.
* Snov obnavlja, je ne razume dobro.
* Njegovo znanje je reproduktivno.
* Odgovarja z učiteljevo pomočjo.

**NEZADOSTNO (1)**

* Ne dosega minimalnih standardov znanja.

**MERILNA LESTVICA ZA OCENJEVANJE IZDELKOV, KI SE JIH TOČKUJE:**

|  |  |
| --- | --- |
| **90 – 100%** | **ODLIČNO ( 5 )** |
| **75 – 89%** | **PRAV DOBRO ( 4 )** |
| **60 – 74%** | **DOBRO ( 3 )** |
| **45 – 59%** | **ZADOSTNO ( 2 )** |
| **0 – 44%** | **NEZADOSTNO ( 1 )** |

**KRITERIJI OCENJEVANJA PRI SLOVENŠČINI V 3. RAZREDU**

|  |  |  |  |  |
| --- | --- | --- | --- | --- |
| **PISNI IZDELEK**  **(tvorjenje besedil)** | **ODLIČNO** | **PRAV DOBRO** | **DOBRO** | **ZADOSTNO** |
| **VSEBINA, OBLIKA** | Vsebina je natančna.  Uporabljeno je  ustrezno besedišče, ki  je bogato in slikovito.  Pozna vse pomembne  pojme, ki so potrebni  za jasen pisni izdelek.  Uvod nakaže temo, ki  je obdelana v glavnem  delu. Zaključek zaokroži  pisni izdelek. Misli si  sledijo v smiselnem  zaporedju. | Vsebina je natančna.  Besedišče je ustrezno, s  posameznimi slikovitimi izrazi. Pozna pojme, ki so  potrebni za jasno predstavitev. Uvod nakaže temo, ki je obdelana v glavnem delu. Zaključek zaokroži pisni izdelek. Skoraj vse misli si sledijo v smiselnem  zaporedju. | Vsebina je manj  natančna.  Besedišče je v  glavnem ustrezno.  Manjkajo nekateri  znani pojmi, premalo je  podatkov. Uvod napove temo, ki je predstavljena v  glavnem delu.  Zaključek ni jasno  določen. Občasno  izgubi nit zaporednosti. | Vsebina je  nenatančna.  Besedišče je skopo,  neustrezno. Kaže  omejeno razumevanje  obravnavane vsebine.  Zbrano je premalo  dejstev, podatkov,  pojasnil. Uvod, jedro in zaključek niso  natančno določeni.  Ni ustreznega  smiselnega  zaporedja, zaključkov. |
| **RABA**  **PRAVOPISA** | Besede so zapisane  pravopisno pravilno,  prav tako velike  začetnice, ločila in  predlogi.  Besedni red v povedih  je smiseln. | Glasovi v besedah so  v glavnem pravilno  zapisani. Pravilna je  raba velikih in malih  začetnic ter  predlogov. Nekaj je  manjkajočih ločil.  Besedni red v  povedih je smiseln. | Nekateri glasovi v  besedah so napačno  zapisani. Mala in  velika začetnica sta večkrat uporabljeni narobe, prav tako tudi predlogi.  Manjkajo ločila ali so odveč. Nekateri deli povedi so nerodno oblikovani. | Nekateri glasovi v  besedah so napačno  zapisani, manjkajo  ali so odveč. Mala in velika začetnica sta pogosto v napačni rabi, prav tako tudi predlogi. Manjkajo ločila ali so odveč. Nekatere povedi (deli povedi) so nerodno  oblikovane. |

\*Če učenec ne dosega zgoraj opisanih meril, ali izdelka ni naredil, je ocenjen nezadostno.

|  |  |  |  |  |
| --- | --- | --- | --- | --- |
| **GOVORNI NASTOP** | **ODLIČNO** | **PRAV DOBRO** | **DOBRO** | **ZADOSTNO** |
| **ZGRADBA**  **BESEDILA** | Vsebina ustreza  naslovu, je zanimiva in privlačna. | Vsebina ustreza  naslovu in je  zanimiva. | Vsebina ustreza  naslovu. | Vsebina ustreza  naslovu. |
| **BESEDILNO**  **SLOVNIČNA**  **PRAVILNOST** | Jezik je bogat in  jezikovno pravilen brez  nepotrebnega  ponavljanja. | Jezik je jezikovno  pravilen brez  nepotrebnega  ponavljanja. | Jezik je jezikovno  pravilen z občasnim  ponavljanjem. | Jezik je jezikovno  pomanjkljiv z veliko  nepotrebnega  ponavljanja. |
| **IZVEDBA** | Spretno uporablja  nebesedno govorico, je prepričljiv, sproščen. Govor je tekoč, dovolj  glasen, razločen in  naraven. | Uporablja nebesedno govorico, je sproščen in prepričljiv. Govor je naraven, razločen in razumljiv. | Je le redko prepričljiv.  Redko uporablja  nebesedno govorico.  Govor ni vselej  razločen, tekoč in  naraven. Pogosto  je nerazumljiv. | Nebesedne govorice  ni, je neprepričljiv in nesproščen. Tih,  nerazločen in  negotov govorni  nastop. |

\*Če učenec ne dosega zgoraj opisanih meril, ali govornega nastopa ni pripravil, je ocenjen nezadostno.

|  |  |  |  |  |
| --- | --- | --- | --- | --- |
| **RECITACIJA PESMI** | **ODLIČNO** | **PRAV DOBRO** | **DOBRO** | **ZADOSTNO** |
| **IZVEDBA** | Zna besedilo na  pamet. Z glasom  ponazori vsa ločila.  Upošteva tempo pesmi in zvočnost  pesmi. Recitira sproščeno in s telesno govorico.  Govor je razločen in  dovolj glasen. | Zna besedilo na  pamet. Z glasom ne ponazori vseh ločil.  Pri recitaciji ne  upošteva dovolj  zvočnosti ali tempa  pesmi. | Zna besedilo na  pamet. Med recitacijo se  nekajkrat ustavi.  Z glasom ne ponazori ločil. | Zna besedilo na  pamet.  Med recitiranjem se  velikokrat ustavlja,  se zatika. Z glasom ne ponazori ločil. |

\*Če učenec ne dosega zgoraj opisanih meril, ali pesmi ni recitiral, oz. se je ni naučil, je ocenjen nezadostno.

**KRITERIJI OCENJEVANJA PRI ŠPORTU V 3. RAZREDU**

|  |  |  |  |  |
| --- | --- | --- | --- | --- |
| **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| Izvede določeno  gibalno nalogo  tekoče, zanesljivo  in brez tehničnih  napak, odlično pozna teorijo športa, zavzeto sodeluje pri urah športne vzgoje, je obziren in  spoštljiv do drugih, redno prinaša športno opremo. | Izvede določeno gibalno nalogo tekoče, vendar z  manjšo napako, prav dobro pozna teorijo športa,  dobro sodeluje pri urah športne vzgoje, je obziren in spoštljiv do drugih, redno prinaša športno opremo. | Izvede določeno gibalno nalogo tekoče, vendar  manj zanesljivo in z manjšimi napakami, dobro pozna teorijo športa, sodeluje pri urah športne vzgoje, je obziren in spoštljiv do drugih, redno prinaša športno opremo. | Izvede gibalno nalogo z večjo tehnično napako,  zadostno pozna teorijo športa, delno sodeluje na  urah športne vzgoje, ne prinaša redno športne opreme, vedno ni korekten in spoštljiv do drugih. | To oceno pridobi učenec, ki ne  opravi in ne doseže minimalnih kriterijev znanja in  ne izpolni ostalih kriterijev pozitivno. Ne pozna osnov  teorije športa. |

**KRITERIJI OCENJEVANJA PRI GLASBENI UMETNOSTI V 3. RAZREDU**

|  |  |  |  |  |  |
| --- | --- | --- | --- | --- | --- |
|  | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| **PETJE** | Zna besedilo pesmi  na pamet. Petje je tonsko in ritmično pravilno. Upošteva tempo in hitrost pesmi. Nastop je sproščen, samozavesten, dovolj glasen in razločen. | Zna besedilo pesmi  na pamet.  Petje je ritmično in  tonsko pravilno.  Ne upošteva dovolj  tempa in hitrosti  pesmi. Nastop je sproščen vendar ne dovolj glasen in razločen. | Zna besedilo pesmi  na pamet. Pri petju se občasno zmoti,  ni ritmično in tonsko pravilno.  Ne upošteva dovolj  tempa in hitrosti  pesmi. | Zna besedilo pesmi  na pamet.  Petje ni ritmično in  tonsko pravilno, se  večkrat zmoti. | Ne zna besedila pesmi, oz. ne izvaja petja. |
| **PLES** | Pozna vse slike plesa in jih pravilno izvede.  Pleše sproščeno,  ritmično usklajeno.  Nastop je sproščen  in samozavesten. | Pozna vse slike  plesa, jih pravilno  izvede. Pleše sproščeno, vendar ritmično netočno, se moti. | Pozna vse slike  plesa, jih izvede.  Ples je ritmično  netočen, se večkrat zmoti. | Pozna slike plesa, jih izvede. Ples je ritmično netočen, prehiteva ali zaostaja in se  večkrat zmoti. | Ne pozna slik plesa, oz. jih ne izvede. |
| **SPREMJAVA** | Spremljava je  ritmično/melodično  pravilna. Nastop je  samozavesten.  Obvlada tehniko  igranja na  inštrument.  Spremljava je zanimiva in  inovativna. | Spremljava je  ritmično/melodično  pravilna. Med  igranjem se  ustavlja. Obvlada osnovno tehniko igranja inštrumenta.  Spremljava je  zanimiva. | Spremljava ni  ritmično/melodično  pravilna. Se moti pri spremljavi, prehiteva petje, se ustavlja. Izvedba je  nesproščena,  preprosta. | Spremljava ni  ritmično/melodično  točna.  Med igranjem se  velikokrat ustavi. Ne obvlada tehnike  igranja na  inštrument. | Ne izvede spremljave. |
| **POSLUŠANJE** | Pozorno posluša, prepoznava, primerja in vrednoti glasbene primere. | Posluša, prepoznava in primerja temeljne značilnosti glasbenih primerov. | Posluša in prepoznava posamezne značilnosti glasbenih primerov. | Delno posluša in prepoznava posamezne glasbene primere. | V večini ne prepozna glasbenih primerov. \*Ni zmožen analitičnega poslušanja. |
| **GLASBENA ZNANJA** | Pozna in smiselno uporablja glasbene pojme in informacije ter obvlada elementarni notni zapis. | Razume in uporablja glasbene pojme in informacije ter v večini uporablja elementarni notni zapis. | Delno pozna in uporablja glasbene pojme in informacije ter elementarni notni zapis. | Pozna in uporablja manjši del informacij in glasbenih pojmov in po svojih zmožnostih vključuje notni zapis. | Ne pozna/razume glasbenih pojmov in informacij in jih ne uporablja. |

**KRITERIJI OCENJEVANJA PRI LIKOVNI UMETNOSTI V 3. RAZREDU**

|  |  |  |  |  |  |
| --- | --- | --- | --- | --- | --- |
| **PODROČJE**  **SPREMLJANJA** | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| **REŠITEV LIKOVNEGA PROBLEMA**  **ZMOŽNOST BESEDNEGA OPISOVANJA LIKOVNIH POJMOV** | - Inovativno reši posredovani likovni problem (dobro opažen na likovnem delu).  Samostojno razčleni in razloži posredovane likovne pojme na izdelkih učencev in umetniških delih.  Samostojno poveže že usvojena spoznanja z novospoznanimi likovnimi pojmi in jih uporabi pri likovnem izražanju. | Dobro reši posredovani likovni problem.  Ob minimalni učiteljevi spodbudi razčleni in razloži posredovane likovne pojme na izdelkih učencev in umetniških delih.  Z manjšo učiteljevo pomočjo poveže že usvojena spoznanja z novospoznanimi likovnimi pojmi in jih uporabi pri likovnem izražanju. | Zadovoljivo reši posredovani likovni problem. Ob zmerni učiteljevi spodbudi razčleni in razloži posredovane likovne pojme na izdelkih učencev in umetniških delih. Z zmerno učiteljevo pomočjo poveže že usvojena spoznanja z novospoznanimi likovnimi pojmi in jih uporabi pri likovnem izražanju. | Delno reši posredovani likovni problem.  Ob veliki učiteljevi spodbudi razčleni in razloži posredovane likovne pojme na izdelkih učencev in umetniških delih.  Z večjo učiteljevo pomočjo poveže že usvojena spoznanja z novospoznanimi likovnimi pojmi in jih uporabi pri likovnem izražanju. | Ne reši likovnega problema. Ne razčleni in ne razloži posredovanih likovnih pojmov. Ne more povezati usvojenih spoznanj z novospoznanimi likovnimi pojmi in jih uporabiti pri likovnem izražanju. |
| **IZVEDBA LIKOVNE TEHNIKE** | Postopke likovne tehnike izvede samostojno.  Odkrije nove možnosti za izvajanje. | Postopke likovne tehnike izvede ob delni učiteljevi spodbudi | Postopke likovne tehnike izvede le z učiteljevo spodbudo. | Z veliko učiteljeve spodbude izvede postopke likovne tehnike. | Ne izvede postopkov likovne tehnike. |
| **IZVEDBA LIKOVNEGA MOTIVA** | V likovnem motivu je izražena dinamika.  Izkaže originalnost (lastno mišljenje, bogato domišljijo).  Uskladi likovni motiv z likovnim problemom, likovnimi materiali in orodji. | V likovnem motivu je dinamika manj izražena.  Izkaže manj originalnosti (lastnega mišljenja, domišljije).  Ne uskladi v celoti likovnega motiva z likovnim problemom, likovnimi materiali in orodji. | V likovnem motivu je komaj zaznati dinamiko.  Ne izkaže originalnosti (lastnega mišljenja in domišljije).  V manjši meri uskladi likovni motiv z likovnim problemom, likovnimi materiali in orodji. | V likovnem motivu ni zaznati dinamike. Nedomiselno reši likovni motiv.  Ne uskladi likovnega motiva z likovnim problemom, likovnimi materiali in orodji. | Likovni motiv ni ustrezen. Na šablonski način upodobi likovni motiv. Ne razume uskladitve likovnega motiva z likovnim problemom, likovnimi materiali in orodjem. |

**KRITERIJI OCENJEVANJA PRI MATEMATIKI V 3. RAZREDU**

|  |  |  |  |  |  |
| --- | --- | --- | --- | --- | --- |
|  | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| **PISNO** | V celoti samostojno odgovori na vsa vprašanja iz minimalnih in temeljnih standardov znanja. Zna rešiti zahtevnejšo nalogo, pri tem kritično presodi smiselnost posameznih podatkov v nalogi, utemelji postopek reševanja in rezultat ustrezno predstavi. | V celoti samostojno odgovori na vsa vprašanja iz minimalnih in večino vprašanj iz temeljnih standardov znanja ob minimalnem vodenju učitelja. | V celoti samostojno odgovori na vsa vprašanja iz minimalnih standardov in deloma na vprašanja iz temeljnih standardov znanja. | V celoti odgovori na vprašanja iz minimalnih standardov znanja. | Ne odgovori na vprašanja iz minimalnih standardov znanja. |
| **USTNO** | Učenec obvlada vsa zahtevana znanja, zna samostojno razložiti pojme in poiskati svoje primere.  Podatke smiselno vrednoti, pojasni, razloži, naredi povzetke in posplošuje. Znanje povezuje z znanji, pridobljenimi drugje in ga poveže z izkušnjami v vsakdanjem življenju.  Zna rešiti zahtevnejše naloge, pri tem kritično presodi smiselnost podatkov v nalogi, utemelji postopek reševanja in rezultat ustrezno predstavi. Pri predstavitvi znanja uporablja ustrezno strokovno terminologijo.  Na vsa vprašanja odgovarja samostojno. | Učenec samostojno odgovarja na vprašanja. Podatke smiselno vrednoti in interpretira. Snov smiselno povezuje, znanje uporabi v znanih situacijah.  Samostojno rešuje naloge na nivoju uporabe znanja.  Na večino vprašanj odgovarja brez vodenja učitelja, učiteljevo vodenje uporabi le za boljše strukturiranje in predstavitev znanja.  Pri predstavitvi znanja v večini uporablja ustrezno strokovno terminologijo. | Učenec dosega temeljne standarde znanja določene v učnem načrtu. Odgovarja v večini samostojno, navaja znane primere iz učbenika ali razlage, zna razložiti temeljne pojme, definicije in postopke, a ne razlaga podrobnosti.  Temeljno znanje uporabi za reševanje nalog. Prepozna uporabnost znanja v vsakdanjem življenju.  Pri predstavitvi znanja le deloma uporablja ustrezno strokovno terminologijo. | Učenec dosega minimalne standarde znanja določene v učnem načrtu. Snov slabo razume in jo v večini le obnavlja - reproduktivno znanje: našteva ali prepoznava pojme, definicije simbole ... Odgovori so pravilni, a nesistematični.  Na vprašanja odgovarja ob učiteljevem vodenju.  Pri predstavitvi znanja uporablja le redke izraze iz strokovne terminologije. | Učenec ne dosega minimalnih standardov znanja. |

**KRITERIJI OCENJEVANJA PRI SPOZNAVANJU OKOLJA V 3. RAZREDU**

|  |  |  |  |  |
| --- | --- | --- | --- | --- |
| **OCENJEVANJE IZDELKA** | **ODLIČNO** | **PRAV DOBRO** | **DOBRO** | **ZADOSTNO** |
| **NAČRTOVANJE IZDELKA** | V celoti samostojno bere navodila in izdela načrt dela. | V večjem delu samostojno bere navodila in izdela načrt dela. | Pri branju navodil in izdelavi načrta dela potrebuje vodenje. | Za izdelavo načrta potrebuje sprotna navodila in vodenje. |
| **UPORABA MATERIALOV IN PRIPOMOČKOV** | Samostojno pripravi, uporablja in vzdržuje pripomočke, je popolnoma samostojen pri izboru in uporabi materialov. | V večjem delu samostojno pripravi, uporablja in vzdržuje pripomočke, je večinoma samostojen pri izboru in uporabi materialov. | Pri pripravi in uporabi pripomočkov občasno potrebuje vodenje. Vzdržuje pripomočke. Pri izboru in uporabi materialov občasno potrebuje vodenje. | Pri pripravi in uporabi pripomočkov potrebuje vodenje. Pripomočke vzdržuje ob opozorilu. Za izbiro in uporabo materialov potrebuje dodatna navodila in/ali vodenje učitelja. |
| **VARNOST IN UREJENOST PROSTORA** | Upošteva vsa varnostna pravila ter vpliva na druge, da bi varno delali. Ves čas uporablja zaščitna sredstva. | Upošteva vsa varnostna pravila. Večinoma uporablja zaščitna sredstva. Ostalih učencev nikoli ne ogroža s svojim vedenjem. | Upošteva večino varnostnih pravil. Občasno uporablja zaščitna sredstva. Ostalih učencev ne ogroža s svojim vedenjem. | Pravila varnosti upošteva, ko je nanje opozorjen. Potrebuje nadzor, da s svojim vedenjem ne ogroža ostalih učencev. |
| **IZDELEK** | Delo si zna dobro organizirati, dela sistematično, spretno in natančno. Izdelek je vsebinsko in oblikovno dovršen. Samostojno uspešno predstavi izdelek in njegovo delovanje. | Delo si zna dobro organizirati, dela spretno in natančno. Izdelek je vsebinsko in oblikovno dobro narejen.  V večjem delu samostojno uspešno predstavi izdelek in njegovo delovanje. | Pri delu se trudi, a delo ni povsem natančno opravljeno.  Izdelek je vsebinsko ustrezen.  Izdelek primerno predstavi.  Ob predstavitvi izdelka in njegovega delovanja potrebuje vodenje učitelja. | Dela opravi nenatančno. Izdelek je skromen.  Predstavitev izdelka je skromna. Za predstavitev potrebuje vodenje učitelja. |

\*Če učenec ne dosega zgoraj opisanih meril, ali izdelka ni naredil, je ocenjen nezadostno.

|  |  |  |  |  |  |
| --- | --- | --- | --- | --- | --- |
| **OCENJEVANJE PLAKATA** | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| **IZBIRA IN UPORABA VIROV INFORMACIJ** | Na izviren način pristopi k zbiranju informacij, jih smiselno poveže in pravilno navede vire. | Izbere več različnih informacij, jih smiselno poveže in navede vire. | Poleg učbenika samostojno izbere dodatne informacije in jih navede. | Uporabi le informacije iz učbenika. | Ne uporabi nobenega od razpoložljivih virov. |
| **VSEBINA IN NAZORNOST PREDSTAVITVE** | Izdelek je vsebinsko in oblikovno dovršen in predstavljen na ustvarjalen način. | Gradivo je predstavljeno nazorno in pregledno, vsebina je predstavljena v celoti . | Gradivo je smiselno uporabljeno in predstavljeno, izdelek je vsebinsko ustrezen, a pomanjkljiv. | Slikovno in besedilno gradivo je skromno, izdelek je slabo pregleden; ni izvirnosti pri oblikovanju. | Ni izdelka ali/in vsebina ne ustreza nalogi. |
| **PREDSTAVITEV IZDELKA** | Predstavitev je prepričljiva in nazorna ter pritegne učence k aktivnemu sodelovanju. Govor je prost (brez pomoči teksta), zna odgovoriti na dodatna vprašanja v zvezi z vsebino plakata. | Predstavitev je prepričljiva in zanimiva. Zna odgovoriti na večino vprašanj sošolcev ali učitelja v zvezi z vsebino plakata. Ob predstavitvi si delno pomaga s tekstom. | Vsebino predstavi s pomočjo besedila na plakatu. Delno zna odgovoriti na vprašanja sošolcev ali učitelja. | Predstavitev je skromna, večina teksta je prebrana. Učenec potrebuje vodenje učitelja. | Predstavitev je nerazumljiva.  Tudi ob vodenju učitelja je predstavitev neustrezna |

|  |  |  |  |  |  |
| --- | --- | --- | --- | --- | --- |
|  | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| **PISNO** | V celoti samostojno odgovori na vsa vprašanja iz minimalnih in temeljnih standardov znanja. Zna rešiti zahtevnejšo nalogo, pri tem kritično presodi smiselnost posameznih podatkov v nalogi, utemelji  postopek reševanja in rezultat ustrezno predstavi. | V celoti samostojno odgovori na vsa vprašanja iz minimalnih in večino vprašanj iz temeljnih standardov znanja. | V celoti samostojno odgovori na vsa vprašanja iz minimalnih standardov in deloma na vprašanja iz temeljnih standardov znanja. | V celoti odgovori na vprašanja iz minimalnih standardov znanja. | Ne odgovori na vprašanja iz minimalnih standardov znanja. |
| **USTNO** | Učenec obvlada vsa zahtevana znanja, zna samostojno razložiti pojme in poiskati svoje primere. Podatke smiselno vrednoti, pojasni, razloži, naredi povzetke in posplošuje. Znanje povezuje z znanji, pridobljenimi drugje in ga poveže z izkušnjami v vsakdanjem življenju.  Zna rešiti zahtevnejše naloge, pri tem kritično presodi smiselnost podatkov v nalogi, utemelji postopek reševanja in rezultat ustrezno predstavi. Pri predstavitvi znanja uporablja ustrezno strokovno terminologijo.  Na vsa vprašanja odgovarja samostojno. | Učenec samostojno odgovarja na vprašanja. Podatke smiselno vrednoti in interpretira. Snov smiselno povezuje, znanje uporabi v znanih situacijah.  Samostojno rešuje naloge na nivoju uporabe znanja.  Na večino vprašanj odgovarja brez vodenja učitelja, učiteljevo vodenje uporabi le za boljše strukturiranje in predstavitev znanja.  Pri predstavitvi znanja v večini uporablja ustrezno strokovno terminologijo. | Učenec dosega temeljne standarde znanja določene v učnem načrtu. Odgovarja v večini samostojno, navaja znane primere iz učbenika ali razlage, zna razložiti temeljne pojme, definicije in postopke, a ne razlaga podrobnosti.  Temeljno znanje uporabi za reševanje nalog. Prepozna uporabnost znanja v vsakdanjem življenju.  Pri predstavitvi znanja le deloma uporablja ustrezno strokovno terminologijo. | Učenec dosega minimalne standarde znanja določene v učnem načrtu. Snov slabo razume in jo v večini le obnavlja - reproduktivno znanje: našteva ali prepoznava pojme, definicije simbole ... Odgovori so pravilni, a nesistematični.  Na vprašanja odgovarja ob učiteljevem vodenju.  Pri predstavitvi znanja uporablja le redke izraze iz strokovne terminologije. | Učenec ne dosega minimalnih standardov znanja. |

Kriteriji in merila za ocenjevanje so bili sprejeti 23. 8. 2022.